**LEPING nr XX**

*kuupäev vastavalt digitaalse allkirja kuupäevale*

**KÜ XXX** (edaspidi Tellija), mida esindab juhatuse liige XXX ja **XXX** (edaspidi Töövõtja), mida esindab juhatuse liige XXX, eraldi ja üksikult nimetatud Pool, ühiselt nimetatud Pooled, on sõlminud lepingu (edaspidi Leping) järgnevas:

1. **Lepingu objekt ja eesmärk**

Lepingu objektiks on XXX (*aadress, EHR kood*) projekteerimistööde tegemine (edaspidi Tööd). Tööde üksikasjalik kirjeldus on toodud lepingu lisas 1, lähteülesanne.

Töövõtja osutab peaprojekteerija teenust. Töövõtja projekteerib järgmised projektiosad: arhitektuur; tuleohutus; ehituskonstruktsioonid; küte, ventilatsioon, jahutus; energiamärgis, veevarustus ja kanalisatsioon; elektrivarustus, nõrkvoolusüsteemid, automaatika, päikesepaneelid; välisruum: asendiplaan, vertikaalplaneering, teed ja platsid, tehnovõrgud (kinnistu piires, tehnovõrgud selle piiril või vahetus läheduses asuvate liitumispunktideni).

Töödes sisaldub:

* tehniliste tingimuste hankimine,
* projekteerimistingimuste hankimine,
* ehitusuuringute hankimine,
* hoone mõõdistusprojekti hankimine,
* eelprojekti koostamine ehitusloa taotlemiseks nõutavas mahus,
* ehitusloa taotluse esitamine, ehitusloa protsessis osalemine,
* põhiprojekti koostamine,
* taotluseelarve koostamine,
* selgituste andmine ehitushanke perioodil,
* ehitustöövõtja poolt koostatava tööprojekti kooskõlastamine (tunnitasu alusel),
* peaprojekteerija teenuse osutamine.

Tööd teeb Töövõtja vastavalt standardile EVS 932-2017 (Ehitusprojekt). Ehitusprojekt peab vastama MKM 17.07.2015 vastu võetud määruse nr 97 nõuetele. Taotluseelarve koostab Töövõtja vastavalt standardile EVS 885:2005 vähemalt kulurühma III tasemeni.

Töövõtja poolt koostatav põhiprojekt peab Tellijal võimaldama ehitus-projekteerimishanke korraldamist.

Töödes ei sisaldu XXX.

1. **Lepingu dokumendid**
   1. Leping
   2. Lisa 1, lähteülesanne, st korterelamu rekonstrueerimiskava ja KredExi nõuetest lähtuv projekteerimise lähteülesanne
   3. Lisa 2, tööde teostamise aja- ja maksegraafik
   4. Lisa 3, Üldtingimused EKL 2016
   5. Lisa 4, Töövõtja pakkumus XX
2. **Lähteandmed**
   1. Tellija annab Töövõtjale Lepingu sõlmimisel üle lähteülesande, vt lisa 1.
   2. Tellija annab Töövõtjale üle töö käigus Töövõtja poolt nõutud info 5 (viie) tööpäeva jooksul Töövõtja poolt taotluse esitamisest. Juhul kui Tellija ei ole selle aja jooksul küsitud infot andnud, käsitletakse olukorda vastavalt üldtingimuste p 4.4.2.
   3. Töövõtja on kohustatud 5 (viie) tööpäeva jooksul pärast Tellijalt lähteandmete ja dokumentide saamist kontrollima nende piisavust ja vastavust; nimetatud tähtajast edasi kannab nende mittevastavuse või ebapiisavuse riisikot Töövõtja ega oma õigust vastavatel põhjustel nõuda tähtaegade pikendamist, lisatasu vms.
   4. Tellija kooskõlastab Töövõtja poolt esitatud Töös kasutatavad konstruktsioonilised ja ehituslikud lahendused, materjalide ja seadmete tehnilised andmed 5 (viie) tööpäeva jooksul Töövõtja poolt esitamisest. Juhul kui Tellija ei ole selle aja jooksul lahendusi, materjale ja seadmeid kooskõlastanud ega kooskõlastamise keeldumisest kirjalikult teatanud, loeb Töövõtja vastavad need kooskõlastatuks.
3. **Tähtaeg ja Töö väljund**
   1. Töövõtja alustab Töö teostamisega koheselt pärast Lepingu allkirjastamist ja lähteandmete saamist. Tööde teostamise tähtajad on toodud lepingu lisas nr 2, aja- ja maksegraafik.
   2. Tellija kohustub mitte tegema muudatusi kokkulepitud lahendustele hiljem kui XX nädalat enne eelprojekti etapi lõpptähtaega ning kogu põhiprojekti koostamise perioodi jooksul. Nimetatud muudatuste teostamine on lisatöö, mille asjaoludes (tähtajad, maksumus) lepivad Pooled kokku enne nende tegemist.
   3. Kui lepingu tähtaeg pikeneb lähteinfo saamise tõttu (nt tehnilised ja projekteerimistingimused, kooskõlastused) üle XX.XX.XXXX, teavitab Töövõtja Tellijat projekteerimise mahtude, maksumuse ja ajagraafiku muutusest ning Pooled lepivad kokku Lepingu täitmise jätkamise muutunud tingimustes.
   4. Töövõtja esitab Tööd digikujul pdf ja dwg failidena, kandes need elektroonilisse projektipanka. Töövõtja tagab Tellijale juurdepääsu projektipanka kogu Lepingu perioodi jooksul.
   5. Töövõtja koostab Tööd eesti keeles.
4. **Tööde maksumus**
   1. Lepingu p 1 näidatud Tööde täitmise eest maksab Tellija Töövõtjale tasu XX € (*summa sõnadega* eurot), millele lisandub käibemaks õigusaktidega ettenähtud korras, mis jaguneb makseteks (käibemaksuta), nagu toodud lepingu lisas 2, aja- ja maksegraafik.

Tasu ei sisalda tehniliste ja projekteerimistingimuste, ehituslubadega seotud makse ja lõive.

* 1. Tööde käigus Töövõtja poolt teostatavate lisatööde eest tasub Tellija Töövõtjale tunnitasu alusel XX €/h, juhul kui ei lepita kokku teisiti. Hinnale lisandub käibemaks õigusaktidega ettenähtud korras. Lisatööde tellimine vormistatakse kahepoolse kokkuleppena ning mistahes projekteerimis- ja sellega kaasnevad tööd on käsitletavad lisatöödena üksnes juhul, kui selles osas on Poolte poolt sõlmitud vastav Lepingu lisa.
  2. Punktides 5.1 ja 5.2 sätestatud tasu maksmine toimub mitte hiljem kui 7/14/21/30 päeva jooksul pärast arve esitamist. Arve esitab Töövõtja pärast tööde üleandmis-vastuvõtuakti heakskiitmist Tellija poolt. Üleandmis-vastuvõtuakti menetlemine Tellija poolt toimub 3 tööpäeva jooksul. Juhul kui Tellija ei ole selle aja jooksul esitatud Töid vastu võtnud ega keeldumisest kirjalikult teatanud, loeb Töövõtja vastavad Tööd vastuvõetuks.

1. **Poolte esindajad**

Tellija esindaja tehnilistes küsimustes: XXX, tel XXX, e-post XXX

Töövõtja esindaja tehnilistes küsimustes: XXX, tel XXX, e-post XXX

1. **Vastutus**
   1. Kui Tellija ei tasu tähtaegselt Töövõtja poolt vastavalt Lepingu tingimustele esitatud arveid, kohustub ta maksma Töövõtjale viivist iga sissenõutavaks muutunud viivitatud makse eest 0,1% (null koma üks protsenti) tähtaegselt tasumata summast iga viivitatud päeva eest.
   2. Juhul kui Tellija ei ole tasunud Töövõtja poolt vastavalt Lepingu tingimustele esitatud arvet 30 päeva jooksul peale selle sissenõutavaks muutumist, on Töövõtjal õigus Tööd peatada. Töövõtja jätkab Töö teostamist hiljemalt 14 päeva jooksul peale arve tasumist Tellija poolt.
   3. Kui Töövõtja ei ole Töövõtja süül Tööd või selle osa tähtaegselt üle andnud, on Tellijal õigus nõuda Töövõtjalt iga hilinenud päeva eest leppetrahvi 0,1% (null koma üks protsenti) Lepingu hinnast, kuid summaarselt mitte enam kui 10% Lepingu hinnast, kuni Töö või selle osa üleandmiseni Tellijale Lepingus ja seadustes ettenähtud korras. Leppetrahvi tasumine ei asenda kohustuse täitmist.
   4. Töövõtja on kohustatud hiljemalt 5 (viie) tööpäeva jooksul alates Lepingu sõlmimisest esitama Tellijale objektikohase erialase vastutuskindlustuse poliisi Lepingu vähemalt p 5.1 toodud tasu summas, omavastutusega 5000 € ning hoidma kindlustuslepingu kehtivana kogu Lepingu kehtivuse tähtajal. Kindlustusleping ei tohi sisaldada ebaharilikke või heade kindlustustavadega vastuolus olevaid välistusi.
   5. Töövõtja lepingulise vastutuse ülempiir on võrdne Lepingu tasuga.
2. **Muu**
   1. Töövõtja teostab Tööd Töövõtja ettevõtte asukohas XXX.
   2. Töövõtja kinnitab, et ta on teadlik, et Tellina kavatseb ehitustöid finantseerida osaliselt KredExi toetusest. Töövõtja kohustub järgima KredExi toetusega seotud töökorraldust, sh korrigeerima Tööd vastavalt KredExi põhjendatud märkustele.
   3. Töövõtja annab ehitushanke perioodil selgitusi Töövõtja poolt koostatud põhiprojekti kohta kahe tööpäeva jooksul selgitustaotluse saamisest.
   4. Nõupidamised
      1. Pooled viivad läbi mitte vähem kui 1 kord nädalas korralisi nõupidamisi kas kohapeal Tartus või elektrooniliselt (Teams, Zoom või muu sobiv rakendus), mille käigus lahendatakse Töödega seotud jooksvaid küsimusi.
      2. Erakorralised nõupidamised toimuvad ühe Poole nõudmisel mitte hiljem kui 3 tööpäeva jooksul alates sellekohase kirjaliku teate esitamisest teisele Poolele.
      3. Kui Pooled ei lepi esimesel nõupidamisel kokku teisiti, siis koostab nõupidamiste kohta nõupidamiste protokolli Töövõtja. Protokollid allkirjastatakse Poolte esindajate poolt. Protokolle käsitletakse Lepingu dokumentidena. Nõupidamiste protokollidega ei saa kokku leppida Lepingu muutmises.
   5. Lepingule kohaldub Eesti õigus.
   6. Töövõtja poolt Lepingu täitmise käigus tekkinud varalised autoriõigused lähevad Tellijale üle (loetakse Tellijale loovutatuks) ilma Poolte täiendava kokkuleppeta alates Töö vastuvõtmisest ja täielikust tasu maksmisest. Tellija võib neid õigusi kasutada, avaldada, loovutada või üle anda ning käesolevaga annab Töövõtja selleks tagasivõtmatu nõusoleku.
   7. Isiklikud autoriõigused jäävad autorile. Tellijal on õigus teha mõistlikke ja vajalikke muudatusi. Muudatusi, mis muudavad Töö alusel kavandatu välisilmet või olemust, võib Tellija teha autori eelneva kirjaliku nõusoleku alusel. Mõistlike ja vajalike muudatuste teostamist ei tohi autor keelata.
   8. Tellija ja Töövõtja kohustuvad kõik Lepingu täitmisel tekkivad ja sellega seonduvad omavahelised lahkarvamused lahendama läbirääkimiste käigus, mitte kahjustades seejuures teise Poole Lepingust tulenevaid ja seaduslikke õigusi ja huve. Juhul, kui kokkulepet ei saavutata, on Pooltel õigus pöörduda vaidluse lahendamiseks Harju Maakohtusse.
   9. Lepinguga reguleerimata küsimustes juhinduvad pooled ehituskonsultatsioonilepingu üldtingimustest (EKL 2016).
   10. Leping jõustub allakirjutamisest ja kehtib kuni Lepingus sätestatud kohustuste täitmiseni.
   11. Leping on konfidentsiaalne ja Lepingu sisu ning Lepingu täitmise käigus edastatud teave ei kuulu avaldamisele ilma teise poole nõusolekuta kolmandatele osapooltele.
   12. Leping on digiallkirjastatud.

|  |  |
| --- | --- |
| Tellija | Töövõtja |
| **XX**  juhatuse liige  */allkirjastatud digitaalselt/*  XX  *aadress*  *aadress*  reg kood XXX | **XX**  juhatuse liige  */allkirjastatud digitaalselt/*  XX  *aadress*  *aadress*  reg kood XXX |